உலகக் கிண்ண குழு நிலையில் வெற்றிபெற்ற அதாவது முதலிடத்தை பெற்ற முதலாவது ஆபிரிக்க கண்ட அணி என்ற பெயரை மொரோக்கோ அணி கொண்டுள்ளது. 1986 ஆம் ஆண்டு போர்த்துக்கல், இங்கிலாந்து மற்றும் போலந்து அணிகளை தாண்டி முதலிடத்தைப் பெற்றுக் கொண்டது. 1986 ஆம் ஆண்டு ஜூன் மாதம் போர்த்துக்கல் அணியை 3-1 என்ற கோல் கணக்கில் வெற்றிபெற்றதன் மூலம் உலகக் கிண்ணத் தொடரில் இரண்டாம் சுற்றுக்கு தெரிவான முதலாவது ஆபிரிக்க அணி என்ற பெருமையையும் பெற்றுக் கொண்டது. 1986 ஆம் ஆண்டு மற்றைய அணிகளுக்கு அதிர்ச்சி வைத்தியம் கொடுத்தது போல இம்முறையும் வழங்க முடியுமா என்ற எதிர்பார்ப்பு கூட மிகப் பெரியதே.